Beverly Hills purk II

Beverly Hills purk II er en amerikansk actionkomedie fra 1987 med Eddie Murphy i hovedrollen. Andre ledende roller spilles av Judge Reinhold, Jürgen Prochnow og Brigitte Nielsen. Regi er ved Tony Scott. Den er en oppfølger til den suksessfulle Beverly Hills Cop fra 1984.

Filmen fikk blandet mottakelse av kritikerne, men ble en til tross for det en meget stor publikumssuksess.

Handling 
Detroit-politimannen Foley (Eddie Murphy) reiser tilbake til Beverly Hills etter at han får vite at en av hans venner, Andrew Bogomil (Ronny Cox), er blitt alvorlig såret av en ransliga. Etterhvert kobler Foley ransligaen til forretningsmannen Dent. Snart skjønner han at Dent raner sine egne forretninger for å finansiere en ulovlig våpenhandel.

Om filmen 
Anmelderne
Filmen fikk blandet mottakelse av kritikerne og har bare oppnådd 47 % på Rotten Tomatoes. Den amerikanske filmanmelderen Roger Ebert gav den bare en av fire stjerner.

Dagbladets anmelder gav den terningkast to. Aftenpostens anmelder var også lunken og var mest kritisk til manuset, som han mente var syltynt.

Publikum
Beverly Hills Cop II ble en meget stor publikumssuksess. Den innbrakte nesten $300 millioner på verdensbasis, hvorav $153 millioner i USA alene. Den ble dermed den tredje mest innbringende filmen på amerikanske kinoer i 1987. Like bak Tre menn og en baby og Farlig begjær. Den innbrakte også noe mer enn den første filmen og betydelig mer enn den tredje.

Priser
Den vant en ASCAP Award, en Golden Screen og to Kids' Choice Awards, samt nidprisen Razzie Award for verste sang (George Michael: "I Want Your Sex"). Den ble i tillegg nominert til både en Oscar og en Golden Globe i kategorien beste filmmusikk.

Rollebesetning 
 Eddie Murphy : Det. Axel Foley
 Judge Reinhold : Det. Billy Rosewood
 Jürgen Prochnow : Maxwell Dent
 Ronny Cox : Capt. Andrew Bogomil
 John Ashton : Det. John Taggart
 Brigitte Nielsen : Karla Fry
 Allen Garfield : Chief Harold Lutz
 Dean Stockwell : Charles Cain
 Paul Reiser : Det. Jeffrey Friedman
 Gilbert R. Hill : Insp. Douglas Todd
 Paul Guilfoyle : Nikos Thomopolis
 Robert Ridgely : Mayor Ted Egan
 Gilbert Gottfried : Sidney Bernstein
 Tom Bower : Russell „Russ“ Fielding

Referanser

Eksterne lenker 
 

Actionkomedier fra USA
Filmer fra 1987
Engelskspråklige filmer
Filmer lagt til Los Angeles
Oppfølgerfilmer